FØRST MED KRONEPAKKE
Telekiosken er først ute i markedet med å tilby en énkronespakke med PC, mobilt bredbånd og mobiltelefon med abonnement.
Publisert torsdag 28. august 2008 - 11:47 Sist oppdatert torsdag 28. august 2008 - 11:47
– Dette er en økonomisk og praktisk pakke. Totalprisen inneholder mye ringetid og kunden slipper å orientere seg blant en rekke ulike abonnementer og produkter, sier kjedeleder Tor Ole Karlsen i Telekiosken.
– Tele og data smelter stadig mer sammen, og vi bruker den bærbare PC'en stadig mer trådløst. Vi har vært tidlig ute med å tilby samlepakker med ulike produkter som hører naturlig sammen, og er nå først med å tilby rimelige totalpakker med bærbar PC, mobilt bredbånd, mobiltelefon og -abonnement. Telekioskens visjon er å gjøre Norge trådløst, sier Karlsen.